**Rámcová dohoda č.**

uzatvorená podľa ustanovení § 269 ods. 2 a nasledujúcich zákona č. 513/1991 Zb. Obchodný zákonník (ďalej len „Obchodný zákonník“) a v zmysle ustanovení § 3 ods. 2 a § 56 zákona c. 343/2015 Z. z. o verejnom obstarávaní a o zmene a doplnení niektorých zákonov (ďalej len “zmluva“)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Článok 1**

**Zmluvné strany**

**Kupujúci:**

Názov: Inštitút nukleárnej a molekulárnej medicíny

Sídlo: Rastislavova 43, P.O.BOX E-23 , 042 53 Košice

IČO: 35562340

DIČ: 2021871808

IČ DPH: SK2021871808

Číslo zriaďovacej listiny: 08100-14/2004-OPP

Osoba oprávnená konať

v mene kupujúceho: MUDr. Viliam Čislák, MPH, MBA – riaditeľ

E-mail: inmm@inmm.sk

Bankové spojenie: Štátna pokladnica Bratislava

IBAN: SK1481800000007000285159

Tel.: +421 55 6118300

URL/http: [www.inmm.sk](http://www.inmm.sk)

(ďalej len „kupujúci“)

a

**Predávajúci:**

Obchodné meno: ...........................................

Sídlo: ...........................................

IČO: ...........................................

DIČ: ...........................................

IČ DPH: ...........................................

Zapísaná: ...........................................

Osoba oprávnená konať

v mene predávajúceho: ...........................................

E-mail: ...........................................

Bankové spojenie: ...........................................

IBAN: ...........................................

Tel.: ...........................................

URL/http: ...........................................

(ďalej len „predávajúci“)

**Článok 2**

**Východiskové podklady a údaje**

1. Kupujúci a Predávajúci (ďalej len „zmluvné strany“) uzatvárajú túto zmluvu v zmysle ustanovenia § 269 ods. 2 v spojení s § 409 Obchodného zákonníka a s ustanovením § 3 ods. 2 zák. č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“).
2. Táto zmluva bola uzavretá ako výsledok verejného obstarávania podľa zákona o verejnom obstarávaní postupom verejného obstarávania – verejná súťaž – nadlimitná zákazka na dodanie tovaru.
3. Predávajúci, je uchádzač, ktorého komisia na vyhodnotenie ponúk predložených vo verejnom obstarávaní vyhodnotila ako úspešného a ktorého ponuku verejný obstarávateľ prijal a ktorý ponúkol v elektronickej aukcii najnižšie predajné ceny. S týmto účastníkom/uchádzačom je uzatvorená táto zmluva, na základe ktorej budú vystavované písomné čiastkové objednávky podľa skutočných potrieb kupujúceho.
4. Táto zmluva sa uzatvára s jedným účastníkom verejného obstarávania bez opätovného otvorenia súťaže.
5. Zákazky sa budú počas platnosti tejto zmluvy zadávať v rámci podmienok určených v tejto zmluve.

**Článok 3**

**Predmet zmluvy**

1. Predmetom tejto zmluvy je záväzok predávajúceho dodávať kupujúcemu na základe písomných čiastkových objednávok kontrastné látky podľa špecifikácie uvedenej v Prílohe č. 1, ktorá tvorí neoddeliteľnú súčasť tejto zmluvy a za podmienok uvedených v tejto zmluve (ďalej len „tovar“).
2. Predávajúci bude dodávať kupujúcemu tovar v množstve uvedenom v čiastkovej objednávke.
3. Predávajúci berie na vedomie, že ku dňu uzatvorenia tejto zmluvy má kupujúci uzatvorenú **Zmluvu o poskytovaní lekárenskej starostlivosti zo dňa 09.01.2023,** a to s poskytovateľom – **Univerzitná nemocnica L. Pasteura Košice, sídlo: Rastislavova 43, 041 90 Košice, IČO: 00 606 707**, ako štátnou príspevkovou organizáciou zriadenou Zriaďovacou listinou, vydanou MZ SR č. 1842/1990-A/I-2 zo dňa 18.12.1990. Na základe Zmluvy o poskytovaní lekárenskej starostlivosti sa poskytovateľ zaviazal **poskytovať kupujúcemu lekárenskú starostlivosť vo svojej prevádzkarni (verejnej lekárni), názov lekárne: Lekáreň L. Pasteura, miesto výkonu činnosti: Rastislavova 785/43, pavilón XIV, 040 01 Košice**, a to v rozsahu: preberanie dodávky liekov a zdravotníckych potrieb od predávajúcich, ktorí sú zmluvnými partnermi kupujúceho, uchovávanie (skladovanie) a kontrola liekov, výdaj liekov, individuálna príprava liekov, poskytovanie odborných informácií a rád o liekoch a dietetických potravinách.
4. Uzatvorením tejto zmluvy predávajúcemu nevzniká právny nárok na uzatvorenie čiastkovej kúpnej zmluvy s kupujúcim a táto zmluva kupujúcemu nezakladá povinnosť objednať si od predávajúceho tovar.
5. Rozšírenie sortimentu predmetu zmluvy v zmysle doplnenia o lieky inej indikačnej skupiny nie je možné.
6. Kupujúci sa zaväzuje objednaný a riadne dodaný tovar podľa tejto zmluvy prevziať a zaplatiť zaňho dohodnutú kúpnu cenu.

**Článok 4**

**Miesto a termín plnenia**

1. Predávajúci sa zaväzuje, že tovar bude dodávať v množstvách špecifikovaných v jednotlivých objednávkach, ktoré budú vystavované podľa skutočných potrieb kupujúceho.
2. Vystavené objednávky bude kupujúci zasielať predávajúcemu e-mailom na adresu: .............................., pričom predávajúci je povinný doručenú objednávku potvrdiť e-mailom na odosielajúcu e-mailovú adresu kupujúceho, podľa bodu 5. tohto článku zmluvy.
3. Kupujúci v objednávkach uvedie:
4. označenie kupujúceho a predávajúceho,
5. číslo objednávky a číslo zmluvy,
6. názov tovaru, ŠUKL kód, prípadne iné označenie,
7. množstvo tovaru,
8. dohodnutú kúpnu cenu za jednotku tovaru,
9. dátum vystavenia objednávky,
10. dátum dodania tovaru.
11. Kupujúci a predávajúci berú na vedomie, že každá objednávka kupujúceho je samostatným návrhom kupujúceho na uzavretie čiastkovej kúpnej zmluvy, pričom ďalšie obsahové náležitosti čiastkovej kúpnej zmluvy, ktoré nebudú uvedené v objednávke, sa budú spravovať ustanoveniami tejto zmluvy.
12. Po obdržaní objednávky sa oprávnená osoba predávajúceho vyjadrí e-mailom k objednávke **do 4 hodín** od doručenia objednávky kupujúceho, a to tak, že:
13. objednávku potvrdí bez akýchkoľvek výhrad, o čom zašle kupujúcemu relevantný doklad e-mailom a v takomto prípade sa čiastková kúpna zmluva uzatvorí v deň, keď potvrdenie objednávky dôjde kupujúcemu

alebo

1. k objednávke zašle kupujúcemu výhrady, obmedzenia alebo iné zmeny; takýto prejav vôle predávajúceho je novým návrhom na uzavretie čiastkovej kúpnej zmluvy s pozmeneným obsahom; v takomto prípade sa čiastková kúpna zmluva uzatvorí v deň, keď kupujúci prijme pozmenený návrh predávajúceho a takéto prijatie dôjde predávajúcemu.
2. Kupujúci berie na vedomie, že jedna objednávka môže byť plnená aj viacerými samostatnými dodávkami (dodacími listami).
3. Predávajúci sa zaväzuje dodať tovar podľa doručenej a potvrdenej objednávky v termíne najneskôr do .............. (uviesť počet hodín - maximálne 48 hod.) od potvrdenia prijatia objednávky, pokiaľ sa zmluvné strany v jednotlivej čiastkovej kúpnej zmluve nedohodnú inak. Do tejto lehoty nezapočítava čas od piatka 15:00 hod. do pondelka 08:00 hod. a obdobne to platí pred dňom štátneho sviatku alebo dňom pracovného pokoja.
4. Predávajúci sa zaväzuje, že dodá kupujúcemu spolu s tovarom faktúru a dodací list.
5. Miestom plnenia/ dodania tovaru je verejná lekáreň Univerzitnej nemocnice L. Pasteura Košice, sídlo: Rastislavova 43, 041 90 Košice, IČO: 00 606 707, **názov lekárne: L. Pasteura, miesto výkonu činnosti: Rastislavova 785/43, pavilón XIV, 040 01 Košice.**
6. Tovar bude chránený – balený obvyklým spôsobom u dodávok tohto druhu tovaru tak, aby nedošlo k jeho poškodeniu.
7. Kupujúci, resp. oprávnený zamestnanec verejnej lekárne na dodacom liste podpisom a pečiatkou potvrdí dodanie a prevzatie tovaru.
8. Kupujúci, resp. oprávnený zamestnanec verejnej lekárne má právo odmietnuť prevzatie dodávky a vrátiť ju na náklady predávajúceho v prípade, že sa predmet dodávky nezhoduje s vystavenou a potvrdenou objednávkou.
9. Predávajúci je povinný dodať kupujúcemu tovar v množstve podľa objednávky kupujúceho, akosti a vyhotovení podľa špecifikácie uvedenej v Prílohe č. 1 tejto zmluvy; dodávka adekvátnej náhrady za objednaný tovar je prípustná len vtedy, ak predávajúci pred uzatvorením čiastkovej kúpnej zmluvy písomne informoval kupujúceho o tom, že objednaný tovar nie je dostupný na slovenskom alebo zahraničnom trhu, a teda že predávajúci nevie včas zabezpečiť dodávku tohto tovaru.
10. Ak predávajúci dodá kupujúcemu tovar inej akosti a vyhotovenia ako je stanovené v predchádzajúcom bode, porušuje tým povinnosť ustanovenú v ustanovení § 420 Obchodného zákonníka a dodávka tovaru je vadná. Vadnou je tiež dodávka iného než dohodnutého tovaru.
11. Ak predávajúci dodá kupujúcemu tovar v menšom množstve ako potvrdil v objednávke a táto skutočnosť vyplýva z dokladu o odovzdaní tovaru alebo z vyhlásenia predávajúceho, nevzťahujú sa na chýbajúci tovar ustanovenia o vadách tovaru. Ak predávajúci dodá kupujúcemu väčšie množstvo tovaru než ktoré potvrdil v objednávke, môže kupujúci dodávku prijať alebo môže odmietnuť prijatie prebytočného množstva tovaru. Pokiaľ kupujúci prijme väčšie množstvo tovaru ako bolo potvrdené v objednávke, je povinný zaňho zaplatiť kúpnu cenu zodpovedajúcu dohodnutej jednotkovej kúpnej cene krát množstvo dodaného tovaru.

**Článok 5**

**Cena**

1. Kúpna cena tovaru je stanovená na základe zrealizovaného postupu verejného obstarávania a v zmysle zákona č. 18/1996 Z. z. o cenách pričom cena predložená v ponuke predávajúceho je záväzná pre zmluvné strany počas celého obdobia trvania tejto zmluvy.
2. Kúpna cena tovaru je uvedená v Prílohe č. 2, ktorá tvorí neoddeliteľnú súčasť tejto zmluvy. Kúpna cena je pre kupujúceho konečná a zahŕňa všetky náklady súvisiace so zabezpečením a dodaním predmetu plnenia v súlade s ustanoveniami tejto zmluvy vrátane dopravy, cla, dovoznej prirážky, obalov a ostatných poplatkov a nákladov súvisiacich s dodaním tovaru na miesta dodania.
3. Kúpna cena je dohodnutá ako jednotková za merné hodnoty tovaru aj ako za jedno balenie uvedená v Prílohe č. 2. Kúpna cena je uvedená v eurách, bez DPH, s DPH vo výške podľa platných právnych predpisov v čase uzatvorenia zmluvy.
4. Maximálna cena zmluvy je stanovená na:

**...........................EUR bez DPH**

**DPH ....................... EUR**

**..............................EUR s DPH.**

**Článok 6**

**Platobné podmienky**

1. Predávajúcemu vzniká nárok na zaplatenie kúpnej ceny na základe riadneho plnenia v súlade s touto zmluvou a vystavenou objednávkou.
2. Predávajúci sa zaväzuje, že kupujúcemu bude fakturovať len skutočne objednané a prevzaté množstvo tovaru s uplatnením ceny za balenie, ktorá je uvedená v Prílohe č. 2 k tejto zmluve.
3. Kupujúci nie je viazaný predpokladaným množstvom tovaru uvedeným v Prílohe č. 1 tejto zmluvy. Skutočne odobraté množstvo tovaru môže byť nižšie, rovné alebo vyššie ako predpokladané množstvo tovaru. Predmetom fakturácie bude len kupujúcim skutočne objednaný a predávajúcim skutočne dodaný tovar.
4. Kupujúci neposkytuje preddavok ani zálohovú platbu na dodanie predmetu zmluvy.
5. Kupujúci uhradí dohodnutú kúpnu cenu predávajúcemu na základe faktúry vystavenej predávajúcim a doručenej kupujúcemu za každú jednotlivú objednávku samostatne.
6. Predávajúci doručí faktúru kupujúcemu v 2 vyhotoveniach v listinnej podobe spolu s prílohami alebo v elektronickej podobe. Faktúra musí byť vystavená v súlade s platnými právnymi predpismi, musí obsahovať všetky náležitosti účtovného a daňového dokladu a jej prílohou musí byť kópia potvrdeného dodacieho listu. Každá faktúra musí obsahovať aj číslo objednávky kupujúceho a číslo tejto zmluvy. V prípade dodávky liekov a dietetických prípravkov musí faktúra obsahovať aj: kód lieku pridelený Štátnym ústavom pre kontrolu liečiv, názov lieku, liekovú formu, množstvo, veľkosť balenia lieku, exspiráciu, šaržu.
7. Predávajúci je povinný vystaviť faktúru za dodávku tovaru najneskôr do piateho pracovného dňa v mesiaci nasledujúcom po dni dodania tovaru.
8. Lehota splatnosti faktúry je 60 dní od dňa jej doručenia kupujúcemu. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň. Platby budú realizované bezhotovostným platobným prevodom. Faktúra sa považuje za uhradenú dňom pripísania finančných prostriedkov na účet predávajúceho.
9. Ak faktúra obsahuje formálne, vecné alebo číselné chyby alebo ak faktúra nemá náležitosti daňového dokladu podľa platnej legislatívy a kupujúci na túto skutočnosť upozorní predávajúceho, ten je povinný zaslať kupujúcemu opravenú faktúru. Lehota splatnosti faktúry začína v tomto prípade plynúť až okamihom doručenia opravenej faktúry, resp. faktúry, ktorá spĺňa náležitosti daňového dokladu.
10. Pre omeškanie kupujúceho so zaplatením ceny za poskytované služby platia ustanovenia § 369a Obchodného zákonníka. - „Osobitné ustanovenie o sadzbe úrokov z omeškania pri omeškaní dlžníka, ktorým je subjekt verejného práva“ .

**Článok 7**

**Podmienky úpravy ceny**

1. Predávajúci je oprávnený požadovať len také zmeny dohodnutej ceny, ktoré vyplývajú:
2. zo zmien daňových predpisov (zmena výšky zákonnej sadzby DPH),

b) zo zmien colných predpisov,

c) zo zmien legislatívy upravujúcich rozsah regulácie cien v oblasti zdravotníctva, ktoré v čase spracovania ponuky nebolo možné predpokladať.

O zmene výšky dohodnutej ceny predávajúci informuje kupujúceho.

1. Kupujúci je oprávnený vykonať prieskum cien minimálne raz za 6 mesiacov alebo v prípade, ak sa na relevantnom trhu objaví ekvivalent tovaru (generikum), pričom do úvahy budú brané vždy aspoň tri cenové ponuky na identický alebo genericky zastupiteľný tovar v súlade s touto zmluvou, ak v čase prieskumu trhu existujú.
2. Prieskum cien trhu, ktorým sa budú zisťovať a porovnávať najnižšie ceny tovarov a ekvivalentov tovarov (generikum) na relevantnom trhu bude obdobný spôsobu prieskumu trhu, ktorý vykonáva kupujúci pri zadávaní zákaziek vo verejnom obstarávaní. Ponuky, ktoré je kupujúci oprávnený posudzovať v rámci prieskumu trhu musia byť čo do kvality a podmienok jeho dodania zhodné s podmienkami dohodnutými v tejto zmluve.
3. O vykonanom prieskume cien trhu vyhotoví kupujúci záznam. Súčasťou záznamu bude výstupný list s určením novej ceny predmetu zmluvy. Kupujúci je povinný bezodkladne oznámiť predávajúcemu zníženie ceny (písomne listom alebo e-mailom). Takto určená cena sa stáva záväznou pre zmluvné strany dňom nasledujúcim po dni doručenia výstupného listu predávajúcemu, najneskôr však desiatym dňom odo dňa vykonania porovnania cien na relevantnom trhu.
4. V prípade, ak sa prieskumom trhu zistí, že ceny tovaru alebo ekvivalentu tovaru (generikum) na trhu sú nižšie ako cena určená touto zmluvou, predávajúci sa zaväzuje znížiť cenu tak, aby jeho cena bola najviac v sume priemeru medzi tromi najnižšími cenami zistenými kupujúcim pri prieskume trhu. Táto cena bude pre predávajúceho záväzná minimálne do doby vykonania ďalšieho prieskumu trhu.
5. V prípade ak predávajúci nezníži cenu tovaru podľa predchádzajúceho bodu má kupujúci právo od zmluvy odstúpiť, ak sa v tomto prípade kupujúci rozhodne od zmluvy neodstúpiť, predávajúci sa zaväzuje na základe predchádzajúceho písomného súhlasu kupujúceho dodávať ekvivalent tovaru (generikum) s cenou najviac v sume priemeru medzi tromi najnižšími cenami zistenými kupujúcim pri prieskume trhu, ak v čase prieskumu trhu existujú.
6. Pre porovnanie cien tovarov na relevantnom trhu v období nasledujúcom po znížení ceny v zmysle tohto ustanovenia, je relevantná vždy cena podľa tejto zmluvy.
7. V prípade, ak sa po uzatvorení tejto zmluvy preukáže, že na relevantnom trhu existuje cena (ďalej len „nižšia cena“) za rovnaký alebo porovnateľný tovar, ktorý je predmetom tejto zmluvy a predávajúci už preukázateľne v minulosti za takúto nižšiu cenu tovar poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5% v neprospech ceny podľa tejto zmluvy, zaväzuje sa predávajúci poskytnúť kupujúcemu pre tovar objednaný po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.
8. V prípade, že počas doby trvania tejto zmluvy výrobca, ktorý dodáva lieky predávajúcemu, zníži ceny liekov, ktoré sú predmetom tejto zmluvy, predávajúci zníži ceny kupujúcemu v rovnakom pomere ako boli znížené ceny zo strany výrobcu.
9. Pri úprave úradne určených cien liekov predávajúci je povinný dňom platnosti nových úradne určených cien upraviť cenu tak, aby nepresahovala zmluvnú cenu a bola kalkulovaná v zmysle platných opatrení o cenovej regulácií liekov Ministerstva zdravotníctva Slovenskej republiky (ďalej len „MZ SR“) a platných úradne určených cien.
10. Pri zmene výšky úhrad zdravotnou poisťovňou pri liekoch zakategorizovaných „A a AS“ počas trvania tejto zmluvy je predávajúci povinný upraviť cenu automaticky a bez dodatku tak, aby nepresahovala úhradu stanovenú Opatrením MZ SR, ktorým sa vydáva Zoznam kategorizovaných liekov. O tejto zmene bude predávajúci bezodkladne písomne informovať kupujúceho.
11. Vyššie uvedené zmeny cien liekov je potrebné upraviť písomnou formou ako dodatok k zmluve pri dodržaní ustanovenia § 18 zákona o verejnom obstarávaní.
12. Ak na relevantnom trhu existujú lieky, ktoré vyhovujú špecifikácii predmetu zákazky a sú v Zozname kategorizovaných liekov zaradené v kategórii A/AS, je predávajúci povinný predkladať cenové ponuky výlučne na lieky s úhradou zdravotnej poisťovne. Predávajúci je povinný predkladať cenové ponuky len do výšky úhrady zdravotnej poisťovne stanovené v platnom opatrení MZ SR, ktorým sa vydáva Zoznam kategorizovaných liekov.
13. Pre vylúčenie pochybností sa zmluvné strany výslovne dohodli, že v prípade, ak počas doby trvania tejto zmluvy nastane výpadok lieku, ktorý je špecifikovaný v Prílohe č. 1 tejto zmluvy, je predávajúci oprávnený na základe predchádzajúceho písomného súhlasu kupujúceho dodávať iný liek s rovnakou alebo nižšou cenou, t. j. liek s iným ŠUKL kódom, ale s rovnakou účinnou látkou, ktorá je v súlade so špecifikáciou predmetu zákazky, zodpovedá liekom v indikačnej skupine uvedenej v Prílohe č. 1 zmluvy a je v Zozname kategorizovaných liekov.

**Článok 8**

**Reklamácia vady tovaru**

* + 1. Prípadné reklamácie a nároky z vád tovaru budú riešené v zmysle príslušných ustanovení Obchodného zákonníka.
    2. Predávajúci o oprávnenosti reklamácie rozhodne do 15 pracovných dní od vrátenia tovaru kupujúcim a oprávnenú reklamáciu vyrieši do 15 pracovných dní od uznania reklamácie.
    3. Ak zistí vady tovaru Štátny ústav pre kontrolu liečiv Slovenskej republiky, plynie predávajúcemu lehota na vyriešenie reklamácie od doručenia stanoviska tohto úradu predávajúcemu.
    4. Ak kupujúci zistí vady tovaru po jeho prevzatí, je povinný o tejto skutočnosti bezodkladne informovať predávajúceho, ktorý je povinný navrhnúť spôsob odstránenia vady.

**Článok 9**

**Záručné podmienky**

* + - 1. Predávajúci sa zaväzuje dodať tovar v množstve, sortimente a akosti určenej platnou legislatívou Slovenskej republiky a v súlade so špecifikáciou uvedenou v tejto zmluve.
      2. Predávajúci poskytuje na tovar záruku v dĺžke zodpovedajúcej dobe exspirácie poskytnutej výrobcom tovaru uvedenej na obale tovaru. Záruka sa nevzťahuje na vady, ktoré vznikli nesprávnou manipuláciou alebo nesprávnym skladovaním tovaru kupujúcim.

**Článok 10**

**Sankcie**

* + - * 1. V prípade ak bude kupujúci v omeškaní so splnením peňažného záväzku v zmysle tejto zmluvy, je predávajúci oprávnený účtovať si úrok z omeškania vo výške podľa ustanovení § 369 ods. 2 Obchodného zákonníka.
        2. Kupujúci je oprávnený uplatniť si zmluvnú pokutu vo výške 0,5 % z ceny nedodaného tovaru s DPH za každý, aj začatý deň omeškania v prípade, že predávajúci nedodrží zmluvne dohodnutú lehotu dodania. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu plnenia.
        3. Ak je dodaním tovaru s vadami porušená táto zmluva podstatným spôsobom má kupujúci nárok na náhradu škody ako aj zmluvnú pokutu vo výške 0,5 % z ceny tovaru s DPH, ktorý bol dodaný s vadami.
        4. Predávajúci sa zaväzuje, že si nebude voči kupujúcemu nárokovať iné než vyššie uvedené sankcie.

**Článok 11**

**Prechod rizika a prechod vlastníckeho práva**

Prechod rizika za prípadné škody prechádza z predávajúceho na kupujúceho momentom odovzdania a prevzatia tovaru.

Prechod vlastníckeho práva k tovaru prechádza z predávajúceho na kupujúceho okamihom odovzdania a prevzatia tovaru.

**Článok 12**

**Postúpenie a započítanie pohľadávok**

1. Pohľadávky, ktoré vzniknú predávajúcemu z tohto zmluvného vzťahu, predávajúci nie je oprávnený postúpiť podľa ustanovenia § 524 a nasl. zákona č. 40/1964 Zb. Občiansky zákonník (ďalej len „Občiansky zákonník“) tretím osobám bez predchádzajúceho súhlasu kupujúceho. Právny úkon, ktorým budú postúpené pohľadávky v rozpore s dohodou kupujúceho podľa predchádzajúcej vety tohto ustanovenia zmluvy, je podľa ustanovenia § 39 Občianskeho zákonníka neplatný. Súhlas kupujúceho je platný len za podmienky, že bol na takýto úkon udelený predchádzajúci písomný súhlas Ministerstva zdravotníctva Slovenskej republiky

**Článok 13**

**Skončenie zmluvy**

Táto zmluva sa skončí uplynutím času, na ktorý bola dojednaná alebo do vyčerpania finančného limitu stanoveného pre túto zákazku (maximálna cena zmluvy) v zmysle Čl. 5 zmluvy podľa toho, ktorá z týchto skutočností nastane skôr.

Túto zmluvu je možné ukončiť aj na základe vzájomnej dohody oboch zmluvných strán k dátumu, ktorý si dohodnú.

Táto zmluva alebo jej časť môže byť vypovedaná ktoroukoľvek zo zmluvných strán z akéhokoľvek dôvodu a tiež bez udania dôvodu. Výpovedná lehota je 3-mesačná, a začína plynúť prvým dňom mesiaca nasledujúceho po doručení písomnej výpovede druhej zmluvnej strane. Výpoveď musí mať písomnú formu a musí byť doručená druhej zmluvnej strane, inak je neplatná,

Ak zmluvná strana poruší podstatným spôsobom alebo opakovane povinnosť vyplývajúcu z tejto zmluvy, druhá strana môže od zmluvy odstúpiť, ak to oznámi bez zbytočného odkladu po tom, čo sa o tomto porušení dozvedela. Za podstatné porušenie povinnosti sa považuje najmä: dodanie tovaru s vadami alebo nedodanie tovaru v stanovenom termíne a množstve, omeškanie kupujúceho s úhradou faktúry o viac ako dva mesiace.

* + 1. Právne účinky odstúpenia od tejto zmluvy nastávajú dňom doručenia písomného oznámenia o odstúpení druhej zmluvnej strane. Odstúpenie od zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
    2. Predávajúci je vzhľadom na rozsah plnenia oprávnený plniť svoje záväzky z tejto zmluvy aj prostredníctvom tretích osôb - subdodávateľov.
    3. Pokiaľ predávajúci použije na plnenie svojich záväzkov podľa tejto zmluvy tretiu osobu - subdodávateľa, zodpovedá tak, akoby záväzok z tejto zmluvy plnil sám.
    4. Kupujúci v súlade s ustanovením § 41 ods. 4 zákona o verejnom obstarávaní určil:
       - povinnosť predávajúceho oznámiť akúkoľvek zmenu údajov o subdodávateľovi,
       - pravidlá zmeny subdodávateľa a povinnosť predávajúceho oznámiť zmenu subdodávateľa a údaje podľa ustanovenia § 41 ods. 3 zákona o verejnom obstarávaní o novom subdodávateľovi, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
    5. Predávajúci môže zmeniť ním uvedeného subdodávateľa len so súhlasom kupujúceho na základe riadneho písomného odôvodnenia potreby takej zmeny.
    6. Údaje o všetkých známych subdodávateľoch v čase uzatvorenie tejto zmluvy uvádza predávajúci v Prílohe č. 3 k tejto zmluve. Zároveň sa predávajúci s kupujúcim dohodli, že predávajúci vždy do 10 dní po skončení kalendárneho roka počas platnosti tejto zmluvy zaktualizuje a zašle kupujúcemu zoznam svojich subdodávateľov uvedený v Prílohe č. 3 tejto zmluvy, pričom túto aktualizáciu vykoná ku 31.12. kalendárneho roka a v štruktúre uvedenej v Prílohe č. 3 k zmluve. Ak predávajúci v uvedenom termíne aktualizáciu nezašle kupujúcemu, má sa za to, že zoznam subdodávateľov sa oproti poslednej verzii zoznamu nijako nezmenil.
    7. Ktorákoľvek zo zmluvných strán môže odstúpiť od tejto zmluvy alebo jej časti v prípade, že za splnenia podmienok uvedených v Článku 7 tejto zmluvy nedôjde k zmene ceny predmetu zmluvy alebo v prípade ak dôjde k zmene ceny podľa Článku 7 bod 2. zmluvy a predávajúci s touto zmenou týmto určením nesúhlasí.
    8. Kupujúci má právo odstúpiť od tejto zmluvy aj z dôvodov uvedených v ustanovení § 19 zákona o verejnom obstarávaní.

**Článok 14**

**Trvanie, platnosť a účinnosť rámcovej dohody**

Táto zmluva sa uzatvára na dobú určitú, na obdobie 24 mesiacov odo dňa nadobudnutia jej účinnosti alebo do vyčerpania finančného limitu stanoveného pre túto zákazku (maximálna cena zmluvy) v zmysle Čl. 5 zmluvy podľa toho, ktorá z týchto skutočností nastane skôr.

Táto zmluva nadobúda platnosť dňom podpisu zmluvy oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv. Zmluvu a jej prípadné dodatky zverejňuje Kupujúci.

**Článok 15**

**Mlčanlivosť**

1. Všetky skutočnosti, informácie, podklady, stanoviská a údaje, ktoré sa zmluvné strany dozvedia v súvislosti so zmluvou, jej plnením, okrem skutočností, informácií a údajov, ktoré nepodliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, ibaže by zo zmluvy alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti.

**Článok 16**

**Záverečné ustanovenia**

* + - 1. Práva a povinnosti účastníkov, ktoré nie sú v tejto zmluve výslovne upravené, riadia sa ustanoveniami § 269 ods. 2 v spojení s § 409 a nasl. Obchodného zákonníka a inými všeobecne záväznými právnymi predpismi platnými na území Slovenskej republiky.
      2. Podmienky zmluvy boli zmluvnými stranami dohodnuté v súlade s legislatívou platnou na území Slovenskej republiky. Všetky spory vyplývajúce z tejto zmluvy alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona č. 160/2015 Z. z. Civilný sporový poriadok (ďalej len „CSP“).
      3. Túto zmluvu je možné meniť len formou písomného dodatku k zmluve pri dodržaní ustanovenia § 18 zákona o verejnom obstarávaní, ktorý bude podpísaný obidvoma zmluvnými stranami. Dodatok sa stane neoddeliteľnou súčasťou tejto zmluvy. Uvedené sa netýka zmeny Prílohy č. 3, ktorú môže meniť predávajúci postupom podľa Článku 13 bod 9. a 10. tejto zmluvy.
      4. Zmluvné strany sa dohodli, že na doručovanie všetkých písomností vyplývajúcich z tohto zmluvného vzťahu sa primerane použijú ustanovenia § 111 až § 113 CSP.
      5. Táto zmluva je vyhotovená v štyroch rovnopisoch, z ktorých každý má platnosť originálu. Kupujúci a predávajúci obdržia po dvoch rovnopisoch.
      6. Zmluvné strany vyhlasujú, že zmluvu uzavreli slobodne a vážne, zmluva nebola uzatvorená v tiesni ani za nápadne nevýhodných podmienok. Zmluvné strany vyhlasujú, že si text tejto zmluvy riadne a dôsledne prečítali, porozumeli jej obsahu a právnym účinkom z nej vyplývajúcim a na znak súhlasu s jej obsahom a záväzkami obidvoch zmluvných strán ju vlastnoručne podpísali. Ich zmluvné prejavy sú dostatočne jasné, určité a zrozumiteľné.
      7. Zmluvné strany sa výslovne dohodli, že ak je alebo sa stane niektoré ustanovenie tejto zmluvy neplatným alebo neúčinným, táto neplatnosť či neúčinnosť sa nedotýka ostatných ustanovení tejto zmluvy. Zmluvné strany sa zaväzujú, že také neplatné alebo neúčinné ustanovenie bude nahradené na základe dohody ustanovením platným s rovnakým významom.
      8. Neoddeliteľnou súčasťou tejto zmluvy sú tieto prílohy:

Príloha č. 1 - Podrobná špecifikácia predmetu zákazky,

Príloha č. 2 - Návrh uchádzača na plnenie kritérií na predmet zákazky/zmluvy,

Príloha č. 3 - Zoznam subdodávateľov.

V ..........................., dňa ........................... V ............................, dňa ...........................

Za kupujúceho: Za predávajúceho:

................................................ ............................................

MUDr. Viliam Čislák, MPH, MBA ............................

riaditeľ INMM

**Príloha č. 1 k Rámcovej dohode č.**

**Podrobná špecifikácia predmetu zákazky**

**Časť I.**

**Všeobecný opis predmetu zákazky**

* 1. Predmetom zákazky je pravidelný nákup a dodávka nižšie uvedenéhopredmetu zmluvy:

Kontrastné látky.

Predmetom zákazky je pravidelná dodávka nízkoosmolárnych nefrotropných RTG-kontrastných látok, rozpustných vo vode pre potreby Inštitútu nukleárnej a molekulárnej medicíny (do verejnej lekárne, ktorá je zmluvným partnerom verejného obstarávateľa) v postavení kupujúceho, na základe vystavených objednávok a za podmienok uvedených v rámcovej dohode počas jej trvania. Lieky, ktoré uchádzač uvedie vo svojej ponuke vo verejnej súťaži musia spĺňať požiadavky verejného obstarávateľa, spĺňať požadované kritéria podľa platnej legislatívy a podľa registračného rozhodnutia, byť dodávané v originálnom balení.

**1.2** Predpokladané objemy uvedené v časti II. Podrobného opisu predmetu zákazky nie sú pre verejného obstarávateľa záväzné, sú len orientačné, verejný obstarávateľ počas trvania rámcovej dohody bude nákup predmetu zákazky realizovať podľa jeho aktuálnych a skutočných potrieb a požiadaviek. Skutočne objednané množstvá m. j. liekov počas platnosti rámcovej dohody môžu byť nižšie, rovné alebo aj vyššie ako predpokladané množstvá lieku.

Predmetom fakturácie budú len skutočne objednané a dodané lieky podľa nevyhnutnej potreby verejného obstarávateľa.

Celková cena každej časti predmetu zákazky ako aj ceny jednotlivých položiek budú spracované uchádzačom v celom rozsahu predmetu zákazky. Musia zahŕňať všetky vedľajšie náklady spojené s plnením predmetu zmluvy vrátane napr. dopravy, dodaním písomnej dokumentácie patriacej k predmetu zmluvy.

V prípade uzavretia zmluvného vzťahu sa každý uchádzač zaväzuje, že ak v priebehu uvedeného zmluvného obdobia dôjde k zrušeniu, zákazu použitia, prípade k náhrade niektorej z časti predmetu zákazky, tak výhradne po dohode s verejným obstarávateľom zabezpečí potrebnú dodávku reálne možnej náhrady v súlade s platnou právnou legislatívou Slovenskej republiky a EÚ v uvedenej oblasti.

**1.3** Predmet zákazky je rozdelený na 2 časti. Keďže sa bude vyhodnocovať predmet zákazky jednotlivo, tzn. každá časť samostatne, uchádzačovi sa umožňuje predložiť ponuku na jednu časť predmetu zákazky, alebo na všetky časti predmetu zákazky tak, ako je predmet zákazky vyšpecifikovaný v tejto kapitole v časti II. „Podrobný opis predmetu zákazky“.

Vlastnosti požadovaných liekov sú dané/deklarované kódom prideleným Štátnym ústavom pre kontrolu liečiv (ŠÚKL) Bratislava.

Uchádzač na základe vlastností lieku, ktoré charakterizuje kód ŠÚKL, môže ponúknuť aj ekvivalent výrobku (generikum).

Uchádzač je povinný predkladať cenové ponuky maximálne do výšky stanovenej v platnom opatrení MZ SR, ktorým sa vydáva Zoznam kategorizovaných liekov. Predložené cenové ponuky nesmú presiahnuť ÚZP v platnom opatrení MZ SR, ktorým sa vydáva Zoznam liekov a liečiv plne uhrádzaných alebo čiastočne uhrádzaných na základe verejného zdravotného poistenia.

V prípade, že cena uvedená v ponuke uchádzača nebude stanovená v súlade s podmienkou uvedenou v predchádzajúcom odseku, verejný obstarávateľ si vyhradzuje právo takú ponuku vylúčiť, z dôvodu nesplnenia požiadavky na predmet zákazky uvedenej v týchto súťažných podkladoch.

Uchádzač ponuku spracuje v súlade so zákonom č. 362/2011 Z. z. o liekoch a zdravotníckych pomôckach.

**Časť II.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Časť č.** | **ATC označenie účinnej látky** | **Názov účinnej látky, koncentrácia** | **Lieková forma** | **Merná jednotka (m. j.)** | **Cesta podania** | **Počet predpokladaných m. j. za 24 mesiacov** | **Celková predpokladaná cena za liek bez DPH za 24 mesiacov** | **Celková predpokladaná cena za liek bez DPH za 24 mesiacov** |
| 1. | V08AB09 | 652 mg jodixanolu/ml (320 mg jódu na 1 ml) | sol inj | 1 x 100 ml (fľ.PP) | intravenózna | 500 | 11 091,00 | 53 061,00 |
| V08AB09 | 652 mg jodixanolu/ml (320 mg jódu na 1 ml) | sol inj | 1 x 200 ml (fľ.PP) | intravenózna | 1000 | 41 970,00 |
| 2. | V08AB10 | 714,4 mg jomeprolu/ml (350 mg jódu na 1 ml) | sol inj | 1 x 200 ml (fľ.skl.) | intravenózna | 200 | 9 308,00 | 9 308,00 |

**Podrobný opis predmetu zákazky**

**Príloha č. 2 k Rámcovej dohode č.**

Poskytnutá ako separátny dokument – príloha č. 3 k súťažným podkladom vo formáte .xlsx

**Návrh uchádzača na plnenie kritérií na predmet zákazky/zmluvy**

**Príloha č. 3 k Rámcovej dohode č.**

**Zoznam subdodávateľov** **v zmysle ustanovenia § 41 ods. 3 zákona o verejnom obstarávaní**

|  |  |  |  |  |
| --- | --- | --- | --- | --- |
| **Por. číslo** | **Označenie subdodávateľa** | **Osoba/osoby oprávnené konať v mene subdodávateľa (meno a priezvisko)** | **Bydlisko osoby oprávnenej konať v mene subdodávateľa** | **Dátum narodenia osoby oprávnenej konať v mene subdodávateľa** |
| **1.** |  |  |  |  |
| **2.** |  |  |  |  |
| **3.** |  |  |  |  |
| **4.** |  |  |  |  |
| **5.** |  |  |  |  |
| **6.** |  |  |  |  |

V .........................., dňa ........................

...……………………………

podpis a odtlačok pečiatky uchádzača

meno, priezvisko, podpis štatutárneho orgánu uchádzača/zástupcu oprávneného konať v záväzkových vzťahoch